
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός διαδικασίας απόσπασης διοικητικών 
υπαλλήλων σε γραφεία συντονιστών εκπαίδευ¬ 
σης στο εξωτερικό αρμοδιότητας του Υπουργεί¬ 
ου Παιδείας, Έρευνας και Θρησκευμάτων, ειδικό¬ 
τερων προσόντων, κριτηρίων, οργάνου επιλογής 
των υποψηφίων. 

2 

Αναγνώριση του Διαγνωστικού και Θεραπευτικού 
Κέντρου Αθηνών «ΥΓΕΙΑ» ως Κέντρου Τοποθέτη¬ 
σης Ειδικών Αορτικών Βαλβίδων διαδερμικά ή 
διακορυφαία. 

3 

Αναγνώριση Κέντρων μη χειρουργικής Εμφύτευ¬ 
σης συσκευών διόρθωσης ενδοκαρδιακών Βλα¬ 
βών με χρήση του συστήματος Μιϊγβ ΈΙίρ σε Νο¬ 
σοκομείο και Ιδιωτικές Κλινικές. 

4 

Τροποποίηση του Οργανισμού Εσωτερικής Υπη¬ 
ρεσίας της Δημοτικής Επιχείρησης Ύδρευσης- 
Αποχέτευσης Λαμίας (Δ.Ε.Υ.Α.Λ.). 

5 

Καθιέρωση υπερωριακής απογευματινής εργα¬ 
σίας με αμοιβή κατά τις εργάσιμες ημέρες μέχρι 
31-12-2017, για το προσωπικό των Διευθύνσεων 
της Περιφερειακής Ενότητα Μεσσηνίας. 


ΑΠΟΦΑΣΕΙΣ 

Αριθμ. 79250/Γ1 (1) 

Καθορισμός διαδικασίας απόσπασης διοικητι¬ 
κών υπαλλήλων σε γραφεία συντονιστών εκ¬ 
παίδευσης στο εξωτερικό αρμοδιότητας του 
Υπουργείου Παιδείας, Έρευνας και Θρησκευμά¬ 
των, ειδικότερων προσόντων, κριτηρίων, οργά¬ 
νου επιλογής των υποψηφίων. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 16 και 18 του ν. 4415/2016 
(ΦΕΚ159/6-9-2016/τ.Α') «Ρυθμίσεις για την ελληνόγλωσ¬ 
ση εκπαίδευση, τη διαπολιτισμική εκπαίδευση και άλλες 
διατάξεις». 


2. Του π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδο¬ 
μών, Ναυτιλίας καιΤουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας 
σε Υπουργείο Περιβάλλοντος και Ενέργειας. Μεταφορά 
Γενικής Γραμματείας Βιομηχανίας στο Υπουργείο Οικο¬ 
νομίας, Ανάπτυξης καιΤουρισμού (ΦΕΚ 114/τ.Α'/2015). 

3. Το π.δ. 125/2016 (ΦΕΚ 210/2016/τ.Α') «Διορισμός 
Υπουργών, Αναπληρωτών Υπουργών και Υφυπουργών». 

4. Του π.δ. 114/29.08.2014 «Οργανισμός Υπουργείου 
Παιδείας και Θρησκευμάτων» (ΦΕΚ 181/τ.Α'/2014) όπως 
τροποποιήθηκε και ισχύει. 

5. Τις διατάξεις της με αριθμ. 2/20801 /0022/14-3-2012 
(ΦΕΚ 807/τ.Β') κοινής υπουργικής απόφασης, όπως 
τροποποιήθηκε και ισχύει με την αριθμ. 2/12870/ΔΕΠ/ 
29-3-2016 (ΦΕΚ 1740/τ.Β715-6-2016) των Υπουργών 
Παιδείας, Έρευνας και Θρησκευμάτων, Οικονομικών και 
Εσωτερικών και Διοικητικής Ανασυγκρότησης «Όροι, 
προϋποθέσεις και διαδικασία καταβολής του ειδικού επι¬ 
μισθίου αποσπασμένων συντονιστών, εκπαιδευτικών 
και διοικητικών υπαλλήλων του Υπουργείου Παιδείας, 
Έρευνας και Θρησκευμάτων στο εξωτερικό και καθορι¬ 
σμός αυτού σε ευρώ». 

6. Την αριθμ. πρωτ. 230701/2016/08.04.2016 απάντη¬ 
ση από το Γραφείο Νομικού Συμβούλου του Υπουργείου 
Παιδείας, Έρευνας και Θρησκευμάτων. 

7. Την αριθμ. πρωτ. Φ1/Α/512/70086/Β1/28.04.2017 
εισήγηση της Προϊσταμένηςτης Γενικής Διεύθυνσης Οι¬ 
κονομικών Υπηρεσιών, με την οποία διαπιστώνεται ότι 
από τις διατάξεις της απόφασης αυτής δεν προκαλείται 
δαπάνη σε βάρος του Τακτικού Προϋπολογισμού του 
ΥΠ.Π.Ε.Θ. οικονομικού έτους 2017, αποφασίζουμε: 

Άρθρο 1 
Γενικά 

Καθορίζουμε τη διαδικασία απόσπασης διοικητικών 
υπαλλήλων αρμοδιότητας του Υπουργείου Παιδείας, 
Έρευνας και Θρησκευμάτων σε γραφεία συντονιστών 

εκπαίδευσης στο εξωτερικό, τα ειδικότερα προσόντα, τα 
κριτήρια απόσπασης, το όργανο επιλογής και τις περι¬ 
πτώσεις απόσπασης των ανωτέρω με τακτικές αποδοχές 
και ειδικό επιμίσθιο. 

Άρθρο 2 

Διαδικασία απόσπασης 

1. Τον Δεκέμβριο έκαστου ημερολογιακού έτους 
υποβάλλεται από το Γενικό Γραμματέα του Υπουργείου 
Παιδείας, Έρευνας και Θρησκευμάτων, στη Διεύθυνση 
Ανθρώπινου ΔυναμικούΤομέων Παιδείας και Θρησκευ¬ 
μάτων της Γενικής Γραμματείας του Υπουργείου Παιδεί¬ 
ας, Έρευνας και Θρησκευμάτων, εισήγηση για απόσπαση 
διοικητικών υπαλλήλων στα συντονιστικά γραφεία του 
εξωτερικού, σύμφωνα με τις διατάξεις του άρθρου 18 
του ν. 4415/2016 (Α' 159) «Ρυθμίσεις για την Ελληνό¬ 
γλωσση Εκπαίδευση, τη διαπολιτισμική Εκπαίδευση και 
άλλες διατάξεις» κατόπιν σχετικής εισήγησης και αιτή¬ 
ματος από την Αυτοτελή Διεύθυνση Παιδείας Ομογενών, 
Διαπολιτισμικής Εκπαίδευσης και Μειονοτικών Σχολείων 
του Υπουργείου, ύστερα από επεξεργασία των στοιχείων 
που έχουν διαβιβασθεί σε αυτήν με ευθύνη των συντονι¬ 
στών εκπαίδευσης και αφορούν στην κάλυψη υπηρεσι¬ 
ακών αναγκών που προβλέπεται ότι θα προκόψουν από 
την έναρξη του επόμενου σχολικού έτους. 

2. Με πρόσκληση εκδήλωσης ενδιαφέροντος του 
Υπουργού Παιδείας, Έρευνας και Θρησκευμάτων, η 
οποία εκδίδεται το αργότερο εντός του πρώτου διμήνου 
του ημερολογιακού έτους, δημοσιεύεται στην ιστοσελί¬ 
δα του ΥΠ.Π.Ε.Θ. και κοινοποιείται σε όλους τους επο¬ 
πτευόμενους φορείς δια των Υπηρεσιών εποπτείας τους, 
καλούνται οι διοικητικοί υπάλληλοι αρμοδιότητας του 
Υπουργείου Παιδείας, Έρευνας και Θρησκευμάτων, που 
πληρούν τις προϋποθέσεις του νόμου και τους όρους 
της παρούσας, να υποβάλουν αίτηση συμμετοχής στη 
διαδικασία επιλογής για απόσπαση στο εξωτερικό. 

3. Στη σχετική πρόσκληση εκδήλωσης ενδιαφέροντος, 
καθορίζονται ο τρόπος και ο χρόνος υποβολής των αιτή¬ 
σεων και των απαραίτητων συνοδευόντων αυτές δικαι- 
ολογητικών των ενδιαφερομένων διοικητικών υπαλλή¬ 
λων, προκειμένου να μοριοδοτηθούν και να συνταχθούν 
οι σχετικοί αξιολογικοί πίνακες. 

α) Οι υπηρεσίες στις οποίες ανήκουν οι διοικητικοί 
υπάλληλοι, συγκεντρώνουν τις αιτήσεις των ενδιαφε¬ 
ρομένων, ελέγχουν την ακρίβεια και την πληρότητα των 
δηλουμένων στοιχείων, συμπεριλαμβανομένων και των 
αποδεικτικών γνώσης της ξένης γλώσσας και στη συνέ¬ 
χεια τις διαβιβάζουν συνοδευτικά με πιστοποιητικό υπη¬ 
ρεσιακών μεταβολών του υπαλλήλου, στο οποίο θα ανα¬ 
γράφονται ο συνολικός χρόνος υπηρεσίας, πειθαρχικά 
παραπτώματα και βεβαίωση ολοκλήρωσηςτου ελέγχου 
των δικαιολογητικών, στη Διεύθυνση Ανθρώπινου Δυνα¬ 
μικού Τομέων Παιδείας και Θρησκευμάτων -Τμήμα Α’ της 
Γενικής Γραμματείας του Υπουργείου Παιδείας, Έρευνας 
και Θρησκευμάτων μέσα σε αποκλειστική προθεσμία, 
που ορίζεται με την πρόσκληση εκδήλωσης ενδιαφέρο¬ 
ντος της προηγούμενης παραγράφου, με την οποία επί¬ 
σης ορίζονται αναλυτικά τα απαιτούμενα δικαιολογητικά 
που πρέπει να συνοδεύουν την αίτηση του υποψηφίου, 


προς διακρίβωση και μοριοδότηση των οριζομένων στο 
άρθρο 3 της παρούσας, κριτηρίων. 

β) Η αίτηση του ενδιαφερομένου επέχει θέση υπεύ¬ 
θυνης δήλωσης του άρθρου 8 του ν. 1599/1986 (ΦΕΚ 
75/τ.Α') και η ανακρίβεια των δηλούμενων στοιχείων 
επισύρει αποκλεισμό του υποψηφίου από τη διαδικα¬ 
σία επιλογής της παρούσας, εκτός τις προβλεπόμενες 
ποινικές κυρώσεις. 

γ) Η αρμόδια Διεύθυνση Ανθρώπινου Δυναμικού Το¬ 
μέων Παιδείας και Θρησκευμάτων, συγκεντρώνει τις 
αιτήσεις των υποψηφίων και διαβιβάζει αυτές μαζί με 
τα υποβληθέντα δικαιολογητικά στην Επιτροπή του άρ¬ 
θρου 4 της παρούσας. 

δ) Οι υποψήφιοι διατηρούν το δικαίωμα ανάκλησης 
της αίτησης τους πριν την κατάρτιση των αξιολογικών 
πινάκων επιλογής υποψηφίων. 

4. Με κοινή απόφαση των Υπουργών Εξωτερικών και 
Παιδείας, Έρευνας και Θρησκευμάτων, οι εγγεγραμμέ¬ 
νοι στους κυρωμένους, κατά αξιολογική σειρά πίνακες, 
διοικητικοί υπάλληλοι, αποσπώνται και τίθενται στη δι¬ 
άθεση των Συντονιστών Εκπαίδευσης, για να αναλάβουν 
υπηρεσία στα γραφεία τους. 

5. Σε περίπτωση κατά την οποία ο διοικητικός υπάλ¬ 
ληλος, πριν από την ανάληψη υπηρεσίας του στο Σ.Γ.Ε. 
απόσπασης του, αρνηθεί εγγράφωςτην απόσπαση του, 
δεν αποκλείεται από τις υπόλοιπες δηλωθείσες, με την 
αίτηση του, προτιμήσεις συντονιστικών γραφείων εκπαί¬ 
δευσης προς απόσπαση. 

6. Σε περίπτωση κατά την οποία ο διοικητικός υπάλ¬ 
ληλος αναλάβει υπηρεσία στο Σ.Γ.Ε. απόσπασης του και 
τη διακόψει «οικεία βουλήσει» με έγγραφη αίτηση του, 
ανεξαρτήτως του χρονικού διαστήματος μεταξύ ανά¬ 
ληψης υπηρεσίας και διακοπής, δεν θα έχει δικαίωμα 
υποβολής νέας αίτησης απόσπασης στο εξωτερικό για 
τα επόμενα δύο (2) σχολικά έτη, από το έτος που έλαβε 
χώρα η διακοπή απόσπασης. 

7. Σε περίπτωση εξάντλησης του αξιολογικού πίνακα, 
η Υπηρεσία μπορεί να προχωρήσει σε προκήρυξη των 
σχετικών θέσεων αν σε πίνακα άλλης χώρας της ίδιας 
γλώσσας δεν υπάρχει διοικητικός υπάλληλος που επι¬ 
θυμεί να αποσπαστεί στη χώρα αυτή. 

Άρθρο 3 

Όροι- Προσόντα απόσπασης 

1. Υποψήφιοι για απόσπαση στο εξωτερικό, σύμφωνα 
με τον ν. 4415/2016 είναι διοικητικοί υπάλληλοι αρμο¬ 
διότητας του Υπουργείου Παιδείας, Έρευνας και Θρη¬ 
σκευμάτων, οι οποίοι: 

α. πρέπει να έχουν συμπληρωμένη διοικητική εμπειρία 
δύο (2) ετών. 

β. έχουν πιστοποιημένα καλή γνώση (Β2/Β2) της γλώσ¬ 
σας της χώρας στην οποία αποσπώνται ή εναλλακτικά 
μιας από τις γλώσσες αγγλική, γαλλική ή γερμανική, όταν 
αυτή δεν είναι η γλώσσα της χώρας απόσπασης τους. 

Τα πιστοποιητικά γλωσσομάθειας που αποδεικνύουν 
την άριστη (Γ2/Έ2), την πολύ καλή (Γ1/Θ1) και την καλή 
(Β2/Β2) γνώση της ξένης γλώσσας και θα πρέπει να υπο¬ 
βληθούν από τον υποψήφιο, είναι όσα προβλέπονται 
στο άρθρο 28 του π.δ. 50/2001 (ΦΕΚ 39/τ.Α'/5-3-2001) 

«Καθορισμός των προσόντων διορισμού σε θέσεις φο¬ 
ρέων του δημοσίου τομέα», όπως ισχύει σε συνδυασμό 
με τις βαθμίδες επιπέδων γλωσσομάθειας κατά το Κοι¬ 
νό Ευρωπαϊκό Πλαίσιο του Συμβουλίου της Ευρώπης 
«ίοιπιηοη ΕυΓορθθπ ΡΓΒιηθννοΓΚ», όπως γίνονται απο¬ 
δεκτές στις προκηρύξεις του ΑΣΕΠ για διορισμούς ως 
αποδεικτικά γνώσης της ξένης γλώσσας. 

γ. έχουν επαρκείς γνώσεις πληροφορικής, σύμφωνα 
με τα οριζόμενα στις διατάξεις του άρθρου 27 του π.δ. 
50/2001 (ΦΕΚ 39/τ.Α’/5-3-2001) όπως τροποποιήθηκε και 
ισχύει και στην περίπτωση κατά την οποία δεν υπάρχουν 
τα αντίστοιχα πιστοποιητικά πληροφορικής, τα οποία 
αποδεικνύουν τη γνώση πληροφορικής ή χειρισμού 
ηλεκτρονικών υπολογιστών, αυτό τεκμαίρεται από τη 
διοικητική εμπειρία του υπαλλήλου και την άσκηση δι¬ 
οικητικών καθηκόντων. 

2. Δε δικαιούνται να υποβάλουν αίτηση: 

α. Διοικητικοί υπάλληλοι οι οποίοι έχουν αποσπαστεί 
στο εξωτερικό κατά το παρελθόν και η απόσπασή τους 
διακόπηκε λόγω πλημμελούς άσκησης των καθηκόντων 
τους ή ανεπάρκειας στην άσκηση αυτών ή αδυναμίας 
ανταπόκρισης στα ειδικά καθήκοντά τους, καθώς και λόγω 
επανειλημμένης, αδικαιολόγητης ή μακράς απουσίας από 
τα καθήκοντά τους, όπως προβλέπεται από την παρ. 11 
του άρθρου 16 του ν. 4415/2016, που ισχύει αναλογικά 
και για τους αποσπασμένους διοικητικούς υπαλλήλους. 

β. Διοικητικοί υπάλληλοι, οι οποίοι έχουν καταδικαστεί 
σε οποιαδήποτε ποινή για πράξεις ή παραλείψεις που 
προβλέπονται από τις διατάξεις της παρ. 1 του άρθρου 
8 του Υπαλληλικού Κώδικα ή έχουν τιμωρηθεί με οποια¬ 
δήποτε πειθαρχική ποινή, για την οποία δεν παρήλθε ο 
χρόνος παραγραφής της. 

γ. Διοικητικοί υπάλληλοι, οι οποίοι έχουν ολοκληρώσει 
το χρόνο απόσπασής τους στα Ευρωπαϊκά Σχολεία. 

δ. Διοικητικοί υπάλληλοι, οι οποίοι συμπληρώνουν ή 
έχουν συμπληρώσει πέντε (5) συνολικά έτη απόσπασης 
στις σχολικές μονάδες του εξωτερικού. 

ε. Διοικητικοί υπάλληλοι, οι οποίοι «οικεία βουλήσει» 
αιτήθηκαν διακοπή της απόσπασής τους, πριν την πα¬ 
ρέλευση διετίας. 

3. Οι υποψήφιοι προς απόσπαση διοικητικοί υπάλ¬ 
ληλοι κατατάσσονται σε δύο (2) αξιολογικούς πίνακες 
επιλογής, κατά χώρα και κλάδο, ανάλογα με τη γνώση 
της ξένης γλώσσας την οποία δηλώνουν και αποδεικνύ- 
ουν με τα συνημμένα στην αίτησή τους πιστοποιητικά 
γλωσσομάθειας και ισχύουν για ένα έτος. 

Ο πρωτεύων ή βασικός αξιολογικός πίνακας καταρτίζε¬ 
ται με γνώμονα τη γνώση της ξένης γλώσσας της χώρας 
απόσπασης. Ο δευτερεύων ή εναλλακτικός αξιολογικός 
πίνακας συντάσσεται με κριτήριο τη γνώση της αγγλικής, 
γαλλικής, ή γερμανικής γλώσσας όταν αυτή δεν είναι η 
γλώσσα της χώρας απόσπασης, όπως ανωτέρω στην 
παράγραφο 1 του παρόντος άρθρου αναφέρεται. Η κα¬ 
τάταξή τους στους αντίστοιχους πίνακες γίνεται με φθί- 
νουσα σειρά της βαθμολογίας που συγκεντρώνουν από 
την άθροιση των μοριοδοτούμενων προσόντων τους. 

Η μοριοδότηση γίνεται ως εξής: 

α.Έτη υπηρεσίας: 

• 2 μόρια για κάθε έτος υπηρεσίας μέχρι 15 έτη. 


β. Γνώση ξένης γλώσσας: 

• Άριστη γνώση (Γ2/Έ2) της γλώσσας της χώρας υπο¬ 
δοχής: 50 μόρια 

■ Πολύ καλή γνώση (Γ1ΛΙ1) της γλώσσας της χώρας 
υποδοχής: 30 μόρια 

Το προαπαιτούμενο επίπεδο καλής γνώσης (Β2) βασι¬ 
κής ή εναλλακτικής ξένης γλώσσας, όπως και οι επαρκείς 
γνώσεις πληροφορικής που εξασφαλίζουν τη συμμετοχή 
του υποψήφιου διοικητικού υπαλλήλου στη διαδικασία 
επιλογής, δεν μοριοδοτούνται. 

γ. Μεταπτυχιακοί τίτλοι σπουδών με την παρακάτω 
σειρά: 

• Διδακτορική διατριβή: 50 μόρια 

■ Αποφοίτηση από την Ε.Σ.Δ.Δ. ή την Ε.Σ.Τ.Α. ή την 
Ε.Σ.Δ.Δ.Α.: 35 μόρια 

• Μεταπτυχιακό δίπλωμα ειδίκευσης (ιπβϊϊθγ), Θ.Ε.Α., 
Μ39Ι5ΪΘΠ 25 μόρια 

δ. Πτυχίο ΑΕΙ: 20 μόρια 
ε. Δεύτερο πτυχίο ΑΕΙ: 10 μόρια 
στ. Γνώση δεύτερης ξένης γλώσσας: 

• Άριστη γνώση: 30 μόρια 

• Πολύ καλή γνώση: 20 μόρια 

• Καλή γνώση: 10 μόρια 

4. Σε περίπτωση ισοβαθμίας στη συνολική βαθμολογία 
λαμβάνεται υπόψη για την απόσπαση η σειρά προτίμη¬ 
σης της συγκεκριμένης χώρας. Μεταξύ υπαλλήλων πού 
έχουν δηλώσει τη συγκεκριμένη χώρα με την ίδια σειρά 
προτίμησης η απόσπαση γίνεται με τη συνεκτίμηση των 
παρακάτω στοιχείων: 

Οικογενειακή κατάσταση με την παρακάτω σειρά: 
Ι.Συνυπηρέτηση 

2. Σε χηρεία με παιδιά 

3. Μονογονεϊκή οικογένεια 

4. Σε διάζευξη με παιδιά 

5. Έγγαμος με παιδιά 

6. Έγγαμος χωρίς παιδιά 

7. Άγαμος - Διαζευγμένος 

5. Για τις περιοχές που απαιτείται η έκδοση άδειας δι¬ 
αμονής για εργασία, οι διοικητικοί υπάλληλοι που απο- 
σπώνται παραμένουν στην Υπηρεσία στην ημεδαπή, 
όπου ανήκουν, μέχρι την έκδοση άδειας εργασίας (νΪ53) 
για τις περιοχές αυτές. Σε περίπτωση διακοπής της άδειας 
εργασίας τους (νίεθ) από τις ξένες αρχές ή σε περίπτωση 
λήξης της και μη έγκαιρης ανανέωσης της διακόπτεται 
άμεσα και η απόσπαση των διοικητικών υπαλλήλων. 

Άρθρο 4 

Επιτροπή Επιλογής 

1. Μετά την έκδοση προκήρυξης συγκροτείται με 
απόφαση του Υπουργού Παιδείας, Έρευνας και Θρη¬ 
σκευμάτων άμισθη επταμελής Επιτροπή Επιλογής των 
υποψηφίων για απόσπαση στο εξωτερικό διοικητικών 
υπαλλήλων, η σύνθεση της οποίας έχει ως εξής: 

α. Ένας Προϊστάμενος Γενικής Διεύθυνσης της Γενικής 
Γραμματείας του Υπουργείου Παιδείας,Ερευνας και Θρη¬ 
σκευμάτων, ως Πρόεδρος. 

β. Ο Προϊστάμενος της Διεύθυνσης Ανθρώπινου Δυ¬ 
ναμικού Τομέων Παιδείας και Θρησκευμάτων της Γενι¬ 
κής Γραμματείας του Υπουργείου Παιδείας, Έρευνας και 
Θρησκευμάτων, ως μέλος. 

γ. Ο Προϊστάμενος της Διεύθυνσης Ανθρώπινου Δυ- 
ναμικούΤομέων Έρευνας και Τεχνολογίας, Δια Βίου Μά¬ 
θησης και Νέας Γενιάς, ως μέλος. 

δ. Ο Προϊστάμενος του Α' Τμήματος της Διεύθυνσης 
Ανθρώπινου ΔυναμικούΤομέων Παιδείας και Θρησκευ¬ 
μάτων της Γενικής Γραμματείας του Υπουργείου Παιδεί¬ 
ας, Έρευνας και Θρησκευμάτων, ως μέλος. 

ε. Ένας ΠροϊστάμενοςΤμήματος της Αυτοτελούς Διεύ¬ 
θυνσης Παιδείας Ομογενών, Διαπολιτισμικής Εκπαίδευ¬ 
σης και Μειονοτικών Σχολείων της Γενικής Γραμματείας 
του Υπουργείου Παιδείας, Έρευνας και Θρησκευμάτων, 
ως μέλος. 

στ. Ένας εκπρόσωπος της ΠΟΣΥΠ, ο οποίος προτείνε- 
ται από το Διοικητικό Συμβούλιο αυτής, ως μέλος. 

ζ. Ένας εκπρόσωπος του «Συλλόγου Υπαλλήλων της 
Κεντρικής Υπηρεσίαςτου Υπουργείου Εθνικής Παιδείας 
και Θρησκευμάτων», ο οποίος προτείνεται από το Διοι¬ 
κητικό Συμβούλιο αυτού, ως μέλος. 

Με την ίδια απόφαση ορίζεται ο Γραμματέας από τους 
διοικητικούς υπαλλήλους ή εκπαιδευτικούς αποσπασμέ¬ 
νους στη Γενική Γραμματεία του Υπουργείου Παιδείας, 
Έρευνας και Θρησκευμάτων. Με την ίδια απόφαση ορί¬ 
ζονται αναπληρωτές του Προέδρου, των μελών και της 
Γραμματείας. 

2. Η Επιτροπή συγκροτείται και χωρίς τους εκπρο¬ 
σώπους της ΠΟΣΥΠ και του Συλλόγου στην περίπτωση 
που δεν προταθεί εντός της προθεσμίας που τάσσεται 
με το ερώτημα του Υπουργείου Παιδείας, Έρευνας και 
Θρησκευμάτων. 

3. Έργο της Επιτροπής είναι ο έλεγχος των αιτήσεων 
και των δικαιολογητικών των υποψηφίων για απόσπα¬ 
ση, η απόρριψη των αιτήσεων όσων δεν πληρούν τις 
προϋποθέσεις του Νόμου και τους όρους της παρού¬ 
σας κανονιστικής απόφασης, ώστε να γίνουν δεκτοί 
στη διαδικασία επιλογής, η σύνταξη πινάκων επιλογής 
κατά φθίνουσα σειρά (με βάση το άθροισμα των μο¬ 
ρίων που συγκεντρώνουν από τη μοριοδότηση) κατά 
χώρα και κλάδο, ανάλογα με τη γνώση ξένης γλώσσας 
την οποία δηλώνουν και αποδεικνύουν με τα πιστο¬ 
ποιητικά γλωσσομάθειας που καταθέτουν συνημμένα 
της αίτησης τους. 

4. Οι ανωτέρω πίνακες επιλογής υποβάλλονται για κύ¬ 
ρωση στον Υπουργό Παιδείας, Έρευνας και Θρησκευ¬ 
μάτων με τη φροντίδα της Διεύθυνσης Ανθρώπινου 
Δυναμικού Τομέων Παιδείας και Θρησκευμάτων, δεν 
δημοσιεύονται στην Εφημερίδα της Κυβέρνησης και 
αναρτώνται στην ιστοσελίδα του ΥΠ.Π.Ε.Θ.. 

5. Τυχόν ενστάσεις κατά των ανωτέρω πινάκων υπο¬ 
βάλλονται ενώπιον της Επιτροπής Επιλογής εγγράφως 
σε αποκλειστική προθεσμία τριών (3) εργάσιμων ημερών 
από την επομένη της ανάρτησης τους στην ιστοσελίδα 
του ΥΠΠΕΘ. 

Οι ενστάσεις υποβάλλονται ιδιοχείρως, ή ηλεκτρονι¬ 
κά ή αποστέλλονται με εταιρεία ταχύ μεταφορών, στη 
διεύθυνση της έδρας του ΥΠΠΕΘ υπόψη της Επιτροπής 
επιλογής. 

Εάν η τελευταία ημέρα της ανωτέρω προθεσμίας υπο¬ 
βολής των ενστάσεων είναι Σάββατο ή ημέρα αργίας των 
Δημοσίων Υπηρεσιών, τότε η προθεσμία παρατείνεται 


αυτοδικαίως μέχρι και την πρώτη εργάσιμη ημέρα μετά 
την αργία. 

Ενστάσεις που περιέρχονται στην υπηρεσία μετά την 
παρέλευση της προθεσμίας αυτής ή ενστάσεις που έχουν 
περιέλθει στην υπηρεσία με άλλον τρόπο από αυτόν που 
περιγράφεται στην παρούσα, θεωρούνται εκπρόθεσμες 
ή άκυρες και δεν εξετάζονται, με την επιφύλαξη της επό¬ 
μενης παραγράφου. 

Στην περίπτωση αποστολής ενστάσεων με εταιρεία 
ταχύ μεταφορών, ως τελική ημερομηνία λήψης λογίζεται 
από την Επιτροπή Επιλογής η ημερομηνία που φέρει 
ο φάκελος αποστολής, ο οποίος, μετά την αποσφράγι¬ 
ση του, επισυνάπτεται στην αίτηση ή την ένσταση του 
υποψηφίου. Μετά το πέρας της ως άνω ημερομηνίας, οι 
ενστάσεις θεωρούνται εκπρόθεσμες. 

α) Μετά την εξέταση των ενστάσεων, εφόσον από τα 
πρακτικά της Επιτροπής επ’ αυτών προκύπτουν ανα¬ 
κατατάξεις στους αξιολογικούς πίνακες, συντάσσονται 
νέοι αξιολογικοί πίνακες και ακολούθως δια της Αυτοτε¬ 
λούς Διεύθυνσης Παιδείας Ομογενών, Διαπολιτισμικής 
Εκπαίδευσης, και Μειονοτικών σχολείων του ΥΠ.Π.Ε.Θ. 
διαβιβάζονται στον Υπουργό Παιδείας, Έρευνας και Θρη¬ 
σκευμάτων προς κύρωση μέσα σε πέντε (5) εργάσιμες 
μέρες από την κατάρτιση τους και εφόσον κυρωθούν 
από τον Υπουργό, δεν δημοσιεύονται στην Εφημερίδα 
της Κυβερνήσεως αλλά αναρτώνται στην επίσημη ιστο¬ 
σελίδα (είΐθ) του Υπουργείου Παιδείας και ισχύουν για το 
χρονικό διάστημα που μνημονεύεται στην πρόσκληση 
εκδήλωσης ενδιαφέροντος. 

β) Εφόσον από τα πρακτικά της Επιτροπής επιλογής, 
δεν προκύπτουν ανακατατάξεις στους κυρωμένους αξι¬ 
ολογικούς πίνακες, τότε άνευ άλλου τινός και χωρίς να 
απαιτείται νέα κύρωση από τον Υπουργό ή έκδοση δι- 
απιστωτικής πράξης προς τούτο, καθίστανται οριστικοί 
οι υφιστάμενοι τοιούτοι, ισχύοντες για το χρονικό διά¬ 
στημα που μνημονεύεται στην πρόσκληση εκδήλωσης 
ενδιαφέροντος. 

6. Η θητεία της Επιτροπής είναι ετήσια, παρατείνεται δε 
αυτή αυτοδικαίως μέχρι τη συγκρότηση νέας Επιτροπής 
Επιλογής. 

7. Όσοι μετέχουν με οποιαδήποτε ιδιότητα στο έργο 
της Επιτροπής υποβάλλουν υπεύθυνη δήλωση ότι δεν 
έχουν σύζυγο ή συγγένεια εξ αίματος ή εξ αγχιστείας 
μέχρι και τρίτου βαθμού με υποψήφιο για απόσπαση 
διοικητικό υπάλληλο. 

Άρθρο 5 

Α' Απόσπαση διοικητικών υπαλλήλων με τακτικές 
αποδοχές και ειδικό επιμίσθιο 

Η απόσπαση των διοικητικών υπαλλήλων σε γραφεία 
συντονιστών εκπαίδευσης του εξωτερικού με τακτικές 
αποδοχές στην Ελλάδα και ειδικό επιμίσθιο στο εξωτε¬ 
ρικό για τρία (3) συνολικά σχολικά έτη, γίνεται βάσει των 
ανωτέρω αξιολογικών πινάκων επιλογής, οι οποίοι κα¬ 
ταρτίζονται με τη διαδικασία της παρούσας κανονιστικής 
απόφασης και σύμφωνα με το άρθρα 18 και 16, παρ. 3 
του ν. 4415/2016 (ΦΕΚ 159/τ.Α’/6-9-2016). 

Ο χρόνος απόσπασης υπολογίζεται από την έναρξη 
του σχολικού έτους απόσπασης, εφόσον η ανάληψη 

υπηρεσίας γίνεται μέσα στο Α' τετράμηνο του σχολικού 
έτους απόσπασης, σύμφωνα με την ισχύουσα διάρκεια 
του σχολικού έτους στην ημεδαπή. Όταν η απόσπαση 
και η ανάληψη υπηρεσίας γίνονται μετά το Α' τετράμηνο 
του σχολικού έτους, διενεργείται με Υπουργική Απόφαση 
μετά από αίτηση του υπαλλήλου παράταση της υφιστά¬ 
μενης απόσπασης προς συμπλήρωση τριών (3) συνολικά 
ετών απόσπασης. 

Β’ Απόσπαση διοικητικών υπαλλήλων μόνο με 

τακτικές αποδοχές στην Ελλάδα 

Η απόσπαση των διοικητικών υπαλλήλων μόνο με 
τακτικές αποδοχές στην Ελλάδα, γίνεται στις εξής πε¬ 
ριπτώσεις: 

α. Παράτασηςτης απόσπασης με αίτηση του διοικητι¬ 
κού υπαλλήλου για δύο (2) ακόμη έτη, χωρίς επιμίσθιο, 
κατόπιν εισήγησης του οικείου Συντονιστή Εκπαίδευσης, 
σχετικά με τις ανάγκες της υπηρεσίας και την αξιολόγη¬ 
ση του διοικητικού υπαλλήλου και τη σύμφωνη γνώμη 
της Αυτοτελούς Διεύθυνσης Παιδείας Ομογενών, Δια- 
πολιτισμικής Εκπαίδευσης και Μειονοτικών Σχολείων, 
βάσει των προϋποθέσεων του άρθρου 16, παρ. 3β του 
ν. 4415/2016. 

β. Κατ' εξαίρεση, παράταση της απόσπασης, πέραν της 
πενταετίας, για ένα (1) μόνο έτος βάσει των προϋποθέ¬ 
σεων του άρθρου 16, παρ. 3γ του ν. 4415/2016. 

Άρθρο 6 

Παράταση απόσπασης 

1. Κατ’ εξαίρεση παράταση απόσπασης πέραν της 
πενταετίας με τις τακτικές αποδοχές και χωρίς ειδικό 
επιμίσθιο δύναται να χορηγηθεί για ένα μόνο σχολικό 
έτος, όταν: 

α) επιβάλλεται από διακρατικές συμφωνίες 

β) οι ανάγκες της υπηρεσίας είναι επείγουσες και δεν εί¬ 
ναι δυνατή η αντικατάσταση του αποσπασμένου. Η παρά¬ 
ταση χορηγείται για ένα σχολικό έτος, χωρίς το ειδικό επι¬ 
μίσθιο, κατόπιν αξιολόγησης του διοικητικού υπαλλήλου 
από τον οικείο συντονιστή εκπαίδευσης και τη σύμφωνη 
γνώμη της Αυτοτελούς Διεύθυνσης Παιδείας Ομογενών, 
Διαπολιτισμικής Εκπαίδευσης και Μειονοτικών Σχολείων 
του Υπουργείου Παιδείας, Έρευνας και Θρησκευμάτων. 

Σε περίπτωση που ο διοικητικός υπάλληλος διακόψει 
την απόσπασή του, μετά την ανάληψη υπηρεσίας στο 
εξωτερικό, επιβάλλονται κυρώσεις, όπως ορίζεται στο 
άρθρο 16, παρ. 13 του ν. 4415/2016, κατά παραπομπή 
από το άρθρο 18 του ίδιου νόμου. 

Άρθρο 7 

Ωράριο Εργασίας 

Το ωράριο εργασίας των διοικητικών υπαλλήλων που 
υπηρετούν στα συντονιστικά γραφεία του εξωτερικού είναι 
το ίδιο με το ωράριο της η μεδαπής των διοικητικών υπαλ- 
λήλωντου Δημοσίου, εφόσον δεν αντίκειται στη νομοθεσία 
της χώρας απόσπασης - τοποθέτησης, άλλως σύμφωνα με 
το ωράριο της χώρας απόσπασης - τοποθέτησης. 

Άρθρο 8 

Καταργούμενες αποφάσεις 

Από τη δημοσίευση της παρούσας στην Εφημερίδα 


της Κυβερνήσεως, καταργείται η με αριθ. Φ.908/2790/ 
Η/09.01.2013 (ΦΕΚ 140/τ.Β729.01.2013). 

Κατά την πρώτη εφαρμογή της ανωτέρω διαδικασίας η 
προκήρυξη θα εκδοθεί μέχρι την έναρξη του σχολικού έτους. 

Η παρούσα απόφαση θα δημοσιευθεί στην Εφημερί¬ 
δα της Κυβερνήσεως και θα ισχύει από την ημερομηνία 
δημοσίευσης. 

Μαρούσι, 12 Μάίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Α3γ/οικ. 34856 (2) 

Αναγνώριση του Διαγνωστικού και Θεραπευτι¬ 
κού Κέντρου Αθηνών «ΥΓΕΙΑ» ως Κέντρου Τοπο¬ 
θέτησης Ειδικών Αορτικών Βαλβίδων διαδερμι- 
κά ή διακορυφαία. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Το π.δ. 73/2015 (ΦΕΚ 116/τ.Α’) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

2. Τις διατάξεις του άρθρου 27 του ν. 4320/2015 (ΦΕΚ 
29/τ.Α'/2015), «Ρυθμίσεις για τη λήψη άμεσων μέτρων 
για την αντιμετώπιση της ανθρωπιστικής κρίσης, την 
οργάνωση της Κυβέρνησης και των Κυβερνητικών ορ¬ 
γάνων και λοιπές διατάξεις». 

3. Τις διατάξεις του άρθρου 53 του ν. 2071 /1992 (ΦΕΚ 
123/τ.Α'/1992) «Εκσυγχρονισμός και Οργάνωση Συστή¬ 
ματος Υγείας». 

4. Τις διατάξεις των άρθρων 3 παρ. 2 και 4 παρ. 1 του 
ν. 1278/1982 (ΦΕΚ 105/τ.Α'/1982) «Για σύσταση Κεντρι¬ 
κού Συμβουλίου Υγείας» (ΦΕΚ 105/τ.Α'/1982) όπως επα¬ 
ναφέρθηκε σε ισχύ με το άρθρο 1 του ν. 2194/1994 (ΦΕΚ 
34/τ.Α'/1994) «Αποκατάσταση του Εθνικού Συστήματος 
Υγείας και άλλες διατάξεις». 

5. Τις διατάξεις του άρθρου 2 παρ. 2 του ν. 1471/1984 
(ΦΕΚ 112/τ.Β') «Για τη ρύθμιση θεμάτων Νοσηλευτικών 
Ιδρυμάτων, Αγροτικών Ιατρείων και Υγειονομικών Σταθ¬ 
μών και άλλων συναφών διατάξεων». 

ό.Τοπ.δ. 106/2014 (ΦΕΚ Οργανισμόςτου Υπουργείου 
Υγείας), όπως ισχύει. 

7. Την αριθμ. Υ25 απόφαση (ΦΕΚ2144/Β76-10-2015) 
Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη. 

8. Την υπ' αριθμ. Α3γ/οικ. 86222/11-11-2015 απόφαση 
(Φ.Ε.Κ. 2542/Β725-11 -2015) με θέμα: «Καθορισμός όρων 
και προϋποθέσεων λειτουργίας Κέντρων τοποθέτησης 
Ειδικών Αορτικών Βαλβίδων διαδερμικά ή διακορυφαία» 
και την τροποποίηση και συμπλήρωση αυτής με την υπ’ 
αριθμ. Α3γ/οικ. 16467/1-3-2016 απόφαση (ΦΕΚ. 784/ 
Β723-3-2016). 

9. Την υπ' αριθμ. 4 απόφαση της 261 ης/7.4.2017 Ολο¬ 
μέλειας του ΚΕΣΥ, η οποία έγινε αποδεκτή με την Αριθμ. 
Πρωτ. Α3γ/οικ. 34824/9.5.17 απόφαση του Αναπληρωτή 
Υπουργού Υγείας. 

10. Την ανάγκη αναγνώρισης νοσοκομείων και ιδιω¬ 
τικών κλινικών ως Κέντρα τοποθέτησης Ειδικών Βιολο¬ 
γικών Αορτικών Βαλβίδων διαδερμικο ή διακορυφαία» 
11 .Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

Την αναγνώριση του Διαγνωστικού Θεραπευτικού Κέ¬ 
ντρου Αθηνών «ΥΓΕΙΑ» ως Κέντρου τοποθέτησης Ειδικών 
Βιολογικών Αορτικών Βαλβίδων διαδερμικά - διακορυφαία 
καθόσον πληρούνται οι όροι και προϋποθέσειςτης υπ' Αρ. 
Πρωτ: Α3γ/οικ. 86222/11-11-2015 Υπουργικής Απόφασης 
όπως έχει τροποποιηθεί, συμπληρωθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μα'ί'ου 2017 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


Αριθμ. Α3γ/οικ. 34859 (3) 

Αναγνώριση Κέντρων μη χειρουργικής Εμφύτευ¬ 
σης συσκευών διόρθωσης ενδοκαρδιακών Βλα¬ 
βών με χρήση του συστήματος ΜϊΙγη ΘΙϊρ σε Νο¬ 
σοκομείο και Ιδιωτικές Κλινικές. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Το π.δ. 73/2015 (ΦΕΚ 116/τ.Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

2. Τις διατάξεις του άρθρου 27 του ν. 4320/2015 (ΦΕΚ 
29/τ.Α'/2015), «Ρυθμίσεις για τη λήψη άμεσων μέτρων 
για την αντιμετώπιση της ανθρωπιστικής κρίσης, την 
οργάνωση της Κυβέρνησης και των Κυβερνητικών ορ¬ 
γάνων και λοιπές διατάξεις». 

3. Τις διατάξεις του άρθρου 53 του ν. 2071/1992 (ΦΕΚ 
123/τ.Α'/1992) «Εκσυγχρονισμός και Οργάνωση Συστή¬ 
ματος Υγείας». 

4. Τις διατάξεις των άρθρων 3 παρ. 2 και4παρ. 1 τουν. 
1278/1982 (ΦΕΚ 105/τ.Α'/1982) «Για σύσταση Κεντρικού 
Συμβουλίου Υγείας « (ΦΕΚ 105/τ.Α'/1982) όπως επανα¬ 
φέρθηκε σε ισχύ με το άρθρο 1 του ν. 2194/1994 (ΦΕΚ 
34/τ.Α'/1994) «Αποκατάσταση του Εθνικού Συστήματος 
Υγείας και άλλες διατάξεις». 

5. Τις διατάξεις του άρθρου 2 παρ. 2 του ν. 1471/1984 
(ΦΕΚ 112/τ.Β') «Για τη ρύθμιση θεμάτων Νοσηλευτικών 
Ιδρυμάτων, Αγροτικών Ιατρείων και Υγειονομικών Σταθ¬ 
μών και άλλων συναφών διατάξεων». 

6. Το π.δ. 106/2014 (ΦΕΚ Οργανισμός του Υπουργείου 
Υγείας), όπως ισχύει. 

7. Την αριθμ. Υ25 απόφαση (ΦΕΚ2144/τ.Β'/6-10-2015) 
Ανάθεση αρμοδιοτήτων στον Αναπληρωτή Υπουργό 
Υγείας Παύλο Πολάκη. 

8. Την υπ’ αριθμ. Α3γ/οικ. 72667/30-9-2016 απόφαση 
(Φ.Ε.Κ. 3180/τ.Β'/4-10-2016 ) με θέμα: «Όροι και προϋ¬ 
ποθέσεις αξιολόγησηςΤμημάτων Νοσοκομείων και Κλι¬ 


νικών ως προς την καταλληλότητα ανάπτυξης Κέντρων 
μη χειρουργικής εμφύτευσης συσκευών διόρθωσης 
ενδοκαρδιακών βλαβών με την χρήση του συστήματος 
ΜίΐΓ3 ϋίρ - κριτήρια επιλογής ασθενών». 

9. Τις υπ’ αριθμ. 5, 6 και 7 αποφάσεις της 261ης/ 
7-4-2017 Ολομέλειας του ΚΕΣΥ, οι οποίες έγιναν αποδε¬ 
κτές με την Αριθμ. Πρωτ. Α3γ/οικ. 34825/9.5.17 απόφαση 
του Αναπληρωτή Υπουργού Υγείας. 

10. Την ανάγκη αναγνώρισης νοσοκομείων και ιδιωτικών 
κλινικών ως Κέντρα μη χειρουργικής Εμφύτευσης συσκευ¬ 
ών διόρθωσης ενδοκαρδιακών Βλαβών με χρήση του συ¬ 
στήματος ΜίΐΓ3 ϋίρ σε Νοσοκομείο και Ιδιωτικές Κλινικές» 

11. Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη δαπάνη σε βάρος του 
κρατικού προϋπολογισμού, αποφασίζουμε: 

Την αναγνώριση Κέντρων μη χειρουργικής Εμφύτευ¬ 
σης συσκευών διόρθωσης ενδοκαρδιακών Βλαβών με 
χρήση του συστήματος ΜϊΐΓ3 ϋίρ σε Νοσοκομείο και 
Ιδιωτικές Κλινικές, ως ακολούθως: 

Α. ΝΟΣΟΚΟΜΕΙΟ 

ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΙΩΑΝΝΙΝΩΝ 

Εγκρίνονται η Α' και Β' Πανεπιστημιακές Καρδιολο¬ 
γικές Κλινικές ως Κέντρα μη χειρουργικής Εμφύτευσης 
συσκευών διόρθωσης ενδοκαρδιακών Βλαβών με χρήση 
του συστήματος ΜϊΤγβ Οίρ με υπεύθυνους προγράμμα¬ 
τος τους Λάμπρο Μιχάλη Καθ. Επεμβατικό Καρδιολόγο 
και Δημήτριο Νίκα Επιμ. Α' ΕΣΥ Επεμβατικό Καρδιολόγο 
αντιστοίχως. 

Β. ΙΔΙΩΤΙΚΕΣ ΚΛΙΝΙΚΕΣ 

1. ΔΙΑΓΝΩΣΤΙΚΟ ΘΕΡΑΠΕΥΤΙΚΟ ΚΕΝΤΡΟ «ΥΓΕΙΑ» 

Εγκρίνεται ως Κέντρο μη χειρουργικής Εμφύτευσης 

συσκευών διόρθωσης ενδοκαρδιακών Βλαβών με χρήση 
του συστήματος ΜϊΙγβ ϋίρ με υπεύθυνο προγράμματος 
τον Κωνσταντίνο Σπάργια Επεμβατικό Καρδιολόγο. 

2. «ΜΕϋΠΈΡΡΑΝΕΟ Η05ΡΙΤΑΕ» 

Εγκρίνεται ως Κέντρο μη χειρουργικής Εμφύτευσης 
συσκευών διόρθωσης ενδοκαρδιακών Βλαβών με χρήση 
του συστήματος Μϊϊγβ ϋίρ με υπεύθυνο του προγράμ¬ 
ματος τον Αθανάσιο Μαγγίνα Επεμβατικό Καρδιολόγο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 2017 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


Αριθμ.: 2812/73054 (4) 

Τροποποίηση του Οργανισμού Εσωτερικής Υπη¬ 
ρεσίας της Δημοτικής Επιχείρησης Ύδρευσης- 
Αποχέτευσης Λαμίας (Δ.Ε.Υ.Α.Λ.). 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ ΚΑΙ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α) του ν. 3852/2010 «Νέα Αρχιτεκτονική της Αυτοδιοί- 

κησης και της Αποκεντρωμένης Διοίκησης - Πρόγραμμα 
Καλλικράτης» (Α' 87) και ιδίως των άρθρων 6 και 280. 

β) του ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις» (Α' 131) και ιδίως 
της παραγράφου 2, περίπτωση θ του άρθρου 5 και της 
παραγράφου 2, περίπτωση β του άρθρου 7. 

γ) του ν.1069/1980 «Περί κινήτρων δια την ίδρυσιν Επι¬ 
χειρήσεων Υδρεύσεως και Αποχετεύσεως» (Α' 191) και 
ιδίως τα άρθρα 6 και 7, όπως τροποποιήθηκε και ισχύει. 

δ) του π.δ/τος 138/2010 «Οργανισμός της Αποκεντρω¬ 
μένης Διοίκησης Θεσσαλίας - Στερεός Ελλάδας» (Α 231) 
και ιδίως της παραγράφου 4, περίπτωση γγ του άρθρου 8. 

ε)Την 2990/18604/25-02-2011 απόφαση της Γενικής 
Γραμματέως της Αποκεντρωμένης Διοίκησης Θεσσαλίας 
- Στερεός Ελλάδας «Μεταβίβαση δικαιώματος υπογρα¬ 
φής της Γενικής Γραμματέως Αποκεντρωμένης Διοίκησης 
Θεσσαλίας - Στερεάς Ελλάδας (Α.Δ.Θ.Σ.Ε.) στον Προϊστά¬ 
μενο της Γενικής Διευθύνσεως Εσωτερικής Λειτουργίας 
και στους Προϊσταμένους Διευθύνσεων και Τμημάτων 
της ανωτέρω Γενικής Διευθύνσεως» (Β’ 385) και κυρίως 
της παραγράφου Γ, περίπτωση 4, του άρθρου 7. 

2. Τον Οργανισμό Εσωτερικής Υπηρεσίας της Δη¬ 
μοτικής Επιχείρησης Ύδρευσης Αποχέτευσης Λαμίας 
(Δ.Ε.Υ.Α.Λ.) (Β' 623/1989) και τις τροποποιήσεις του. 

3. Την 74/20.03.2017 (πρακτικό 3°) απόφαση του 
Διοικητικού Συμβουλίου της Δημοτικής Επιχείρησης 
Ύδρευσης Αποχέτευσης Λαμίας (Δ.Ε.Υ.Α.Λ.) καθώς και 
την 178/27.04.2017 (πρακτικό 8°) απόφαση του Δημοτι¬ 
κού Συμβουλίου Δήμου Λαμιέων, σχετικά με την χορήγη¬ 
ση σύμφωνης γνώμης, αναφορικά με την 74/20.03.2017 
απόφαση της Δ.Ε.Υ.Α.Α. περί τροποποίησης (συμπλήρω¬ 
σης) του Ο.Ε.Υ. της Δ.Ε.Υ.Α. Λαμίας. 

4. Την 2761/Ε/11-05-2017 βεβαίωση της Δημοτικής 
ΕπιχείρησηςΎδρευσης Αποχέτευσης Λαμίας (Δ.Ε.Υ.Α.Λ.) 
περί ύπαρξης πιστώσεων στον προϋπολογισμό της 
Δ.Ε.Υ.Α.Λ, οικονομικού έτους 2017, και ανάλογες πιστώ¬ 
σεις στους προϋπολογισμούς της Δ.Ε.Υ.Α.Λ, των επόμε¬ 
νων ετών, αποφασίζουμε: 

Εγκρίνουμε την τροποποίηση (συμπλήρωση) του Ορ¬ 
γανισμού Εσωτερικής Υπηρεσίας της Δημοτικής Επιχεί¬ 
ρησης Ύδρευσης Αποχέτευσης Λαμίας (Δ.Ε.Υ.Α.Λ.), ως 
εξής: 

Άρθρο 4 

Αρμοδιότητες Επιχειρησιακών μονάδων 

2.ΤΕΧΝΙΚΗ ΥΠΗΡΕΣΙΑ 
2.1 ΤμήμαΎδρευσης 

Είναι υπεύθυνο επί 24ώρου για την λειτουργία, συντή¬ 
ρηση, επισκευή και έλεγχο του δικτύου ύδρευσης 

2.2. Τμήμα Αποχέτευσης 

Είναι υπεύθυνο επί 24ωρου για την λειτουργία, συντή¬ 
ρηση, επισκευή και έλεγχο του δικτύου αποχέτευσης. 

2.3. Τμήμα Ηλεκτρομηχανολογικού εξοπλισμού 
Είναι υπεύθυνο επί 24ωρου για την λειτουργία, συντή¬ 
ρηση, επισκευή και έλεγχο των εγκαταστάσεων επεξερ¬ 
γασίας λυμάτων και λοιπών μηχανολογικών εγκαταστά¬ 
σεων και μηχανημάτων. 

Από την απόφαση προκαλείται δαπάνη σε βάρος του 
προϋπολογισμού της Δημοτικής ΕπιχείρησηςΎδρευσης 


Αποχέτευσης Λαμίας (Δ.Ε.Υ.Α.Λ.), η οποία θα καλυφθεί 
από τις αντίστοιχες πιστώσεις: ΚΑ.60.00.03 «Αμοιβές 
υπερωριακής απασχόλησης» ποσού 20.000,00 € και ΚΑ: 
60.03.00 «Εργοδοτικές εισφορές» ποσού 5.000,00 € του 
προϋπολογισμού της Δ.Ε.Υ.Α.Λ. οικονομικού έτους 2017. 

Ανάλογες πιστώσεις θα εγγραφούν στους προϋπολο¬ 
γισμούς της Δ.Ε.Υ.Α.Λ. των επόμενων ετών. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Λαμία, 15 Μάίου 2017 

Με εντολή Γενικού Γραμματέα 
Αποκεντρωμένης Διοίκησης 
Ο ΠροϊστάμενοςΤμήματος 
ΚΩΝΣΤΑΝΤΙΝΟΣ ΚΑΛΛΙΩΡΑΣ 


Αριθμ. 21223 _ (5) 

Καθιέρωση υπερωριακής απογευματινής ερ¬ 
γασίας με αμοιβή κατά τις εργάσιμες ημέρες 
μέχρι 31-12-2017, για το προσωπικό των Δι¬ 
ευθύνσεων της Περιφερειακής Ενότητα Μεσ¬ 
σηνίας 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1 .Τις διατάξεις του ν. 3852/2010 (ΦΕΚ Α' 87/7-6-2010) 
« Νέα Αρχιτεκτονική της Αυτοδιοίκησης και της Αποκε¬ 
ντρωτικής Διοίκησης - Πρόγραμμα Καλλικράτης». 

2. Το π.δ. 131/2010 (ΦΕΚ 224/27-12-2010) «Οργανι¬ 
σμός της Περιφέρειας Πελοποννήσου» όπως έχει τρο¬ 
ποποιηθεί και ισχύει μέχρι σήμερα. 

3. Το άρθρο 20 του ν. 4354 (ΦΕΚ 176/16-12-2015 ). 

4. Το γεγονός ότι από την παρούσα απόφαση προκα- 
λείται δαπάνη 40.000 ευρώ η οποία είναι εγγεγραμμένη 
στον προϋπολογισμό του οικ. έτους 2017 της Περιφέρει¬ 
ας Πελοποννήσου, Π.Ε. Μεσσηνίας (ειδικό φορέα 072, 
ΚΑΕ 0511.0001). 

5. Τις αριθ. 27318/6252/27-1-2017 και 82693/17982/ 
31 -3-2017 αποφάσεις ανάληψης υποχρέωσης. 

6. Τις ειδικές εποχικές, έκτακτες και επείγουσες υπηρε¬ 
σιακές ανάγκες για την αντιμετώπιση των οποίων απα¬ 
σχολούνται κατά περίπτωση οι υπάλληλοι των Υπηρε¬ 
σιών της ΠΕ Μεσσηνίας ( αντιμετώπιση εκτάκτων και 
εποχικών φυσικών φαινομένων, υλοποίηση και εφαρμο¬ 
γή των πολλαπλών αρμοδιοτήτων εκ του προγράμματος 
« Καλλικράτης » κ.λ.π.) 

7. Το γεγονός ότι για την αντιμετώπιση των παραπάνω 
αναγκών, καθώς και κάθε εκτάκτων υπηρεσιακών ανα¬ 
γκών που προκύπτουν, επιβάλλεται το προσωπικό της 
Περιφερειακής Ενότητας Μεσσηνίας να απασχολείται 
υπερωριακά, αποφασίζουμε: 

Εγκρίνουμε να εργάζονται οι υπάλληλοι που υπη¬ 
ρετούν στην ΠΕ Μεσσηνίας υπερωριακά τις απογευ¬ 
ματινές ώρες μέχρι 31-12-2017 , για την αντιμετώπιση 
έκτακτων και επειγουσών υπηρεσιακών αναγκών, όπως 
Παρακάτω: 

Σύνολο 

Υπηρετούντων 

Σύνολο προτεινόμενων 
Υπαλλήλων 

Σύνολο ωρών 
έτους 2017 

Εγγεγραμμένη 

πίστωση 

Εξαμηνιαίο όριο Υπερωριακής 
Απογευμ. εργασίας 

ΠΕ 

28 



120 

ΤΕ 

16 

ΔΕ 

20 

ΥΕ 

2 

ΣΥΝΟΛΟ 

66 

7000 

40.000 


Η ονομαστική κατάσταση και η κατανομή κατά είδος απογευματινής εργασίας των ανωτέρω ωρών θα γίνει με 
νεώτερη απόφαση μας. 

Η απόφαση αυτή να δημοσιευθεί στην Εφημερίδα της κυβερνήσεως και ισχύει από τη δημοσίευση της. 


Καλαμάτα, 18 Απριλίου 2017 
Ο Περιφερειάρχης 
ΠΕΤΡΟΣ ΤΑΤΟΥΛΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 



















